Ne vásárolj semmit! Nap

Vásárlás helyett nézzen utána, mi van az élelmiszerekben!

Szerte a világon és Magyarországon is már több mint másfél évtizede hirdetnek egy napos fogyasztói böjtöt november utolsó péntekjén környezetvédő és fogyasztáskritikus szervezetek. Idén ez a nap november 27-ára esik. A Ne vásárolj semmit! Napot Magyarországon azért tartják pénteken, mert **a magyarok pénteken vásárolnak a legtöbbet**.

Az idei Ne Vásárolj Semmit! Napon ajánljuk figyelmetekbe a TVE élelmiszervásárlást segítő mobilalkalmazását, az E-szám Keresőt, amely az élelmiszer-adalékanyagok, más néven E-számok közötti tájékozódást segíti.

 A mobilalkalmazás alapja a TVE 2014-ben frissített, típus, név és szám szerint is kereshető E-szám adatbázisa, amely mindezidáig a legrészletesebb magyar nyelvű, fogyasztói tájékoztatással szolgáló E-szám adatbázis. <http://tudatosvasarlo.hu/eszam>

Az internetkapcsolat nélkül is használható mobilalkalmazásban az élelmiszeradalékok kereshetők jelölőszám (pl. E122) és név szerint is (pl. azorubin vagy karmoizin), vagy szűrhetőek felhasználásul szerint (pl. édesítőszerek, ízfokozók).

Az E-szám Kereső megmutatja, hogy mely adalékanyagok **használhatók bioélelmiszerekben**, melyek **okozhatnak allergiás tüneteket,** melyeket állíthatják elő **genetikailag módosítással**, melyek **engedélyezettek a kisdedeknek és csecsemőknek** szánt termékekben és melyek használatával kapcsolatban merültek fel aggályok.

Az alkalmazás alapjául szolgáló információk forrása a magyar törvényi előírások, valamint az Európai Unió illetékes hatóságainak, bizottságainak és tudományos testületeinek jelentései, állásfoglalásai.

Az applikáció AndroidTM plaformra letölthető itt:

<https://play.google.com/store/apps/details?id=com.tudatosvasarlo.healthapp>

**További információ és interjúegyeztetés:**

dr. Haraszti Anikó, a Tudatos Vásárlók Egyesülete munkatársa,

mobil: +36 20/45 25 965, e-mail: tve@tve.hu

[www.nevasaroljsemmitnap.hu](http://www.nevasaroljsemmitnap.hu) [www.tudatosvasarlo.hu](http://www.tudatosvasarlo.hu)

**A szimpatizánsok támogatását kéri a TVE a további tájékoztató anyagok fejlesztéséhez**

A mobilalkalmazás publikálásával egyidőben a Tudatos Vásárlók Egyesülete arra kéri a tevékenységével szimpatizálókat, hogy támogassák az Egyesület munkáját évi 2500 forinttal, amit a [www.tudatosvasarlo.hu](http://www.tudatosvasarlo.hu) oldalon keresztül lehet megtenni. Az éves díj fejében [Tudatos Vásárló Kedvezménykártyát](http://tudatosvasarlo.hu/kartya) is kapnak a támogatók.

***A Tudatos Vásárlók Egyesületéről***

[www.tudatosvasarlo.hu/tve](http://www.tudatosvasarlo.hu/tve)

A Tudatos Vásárlók Egyesülete non-profit, közhasznú szervezet. A TVE az etikus, környezetileg és társadalmilag tudatos vásárlás népszerűsítésért dolgozik Magyarországon. Célja, hogy hozzájáruljon a fogyasztói értékek és a vállalati működési gyakorlatok pozitív, a társadalmi és természeti környezet fejlődését támogató változásaihoz.